# **DECIZIA ETAPEI DE ÎNCADRARE**

## Nr. xx din xx.04.2018

Ca urmare a solicitării de emitere a acordului de mediu adresate de **S.C. OSMA PLAST ROMÂNIA S.R.L.**, cu sediul în municipiul Turda, strada Petru Rareș, nr. 11, județul Cluj, prin S.C. MABECO S.R.L., punct de lucru municipiul Cluj-Napoca, Calea Dorobanților, nr. 99-101, ap. 32, județul Cluj, înregistrată la APM Cluj cu nr. 3855/28.02.2018, în baza:

* **Hotărârii Guvernului nr. 445/2009** privind evaluarea impactului **an**umitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Cluj decide, ca urmare a completărilor înregistrate la Agenția pentru Protecția Mediului Cluj-Napoca cu nr. 4309/5.03.2018 și 7481/3.04.2018 precum și a consultărilor desfăşurate în cadrul şedinţei Comisiei de Analiză Tehnică din data de 17.04.2018, că proiectul **“Modificări interioare hală (faza 3) prin compartimentări interioare pentru creare zonă de birouri, construire subpante (structuri metalice), construire platformă betonată (exterioară) pentru amplasare siloz materie primă”*,* construire clădire stație pompare și bazin de apă (500 mc), construire poartă de acces auto și pietonală, reconstrucție împrejmuire la nord, amplasare container modular (cabină portar), amplasare firme și panouri de afișaj; amenajări exterioare (alei carosabile, zone verzi)”**, propus a fi amplasat în municipiul Turda, strada Petru Rareș, nr. 11, județul Cluj, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

* proiectul intră sub incidenţa Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, cu modificările şi completările ulterioare, fiind încadrat la anexa nr. 2 - pct. 10.a - “proiecte de dezvoltare a unităților/zonelor industriale” și pct. 13.a – ”orice modificări sau extinderi, altele decât cele prevăzute la pct. 22 din anexa 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”;
* proiectul propus nu intră sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;
* S.C. OSMA PLAST ROMÂNIA S.R.L. deține Decizia etapei de încadrare nr. 211/16.04.2014, emisă de Agenția pentru Protecția Mediului Cluj;
* S.C. OSMA PLAST ROMÂNIA S.R.L. deține Decizia etapei de încadrare nr. 424/20.10.2014, emisă de Agenția pentru Protecția Mediului Cluj;
* S.C. OSMA PLAST ROMÂNIA S.R.L. deține Acordul de Mediu nr. 1/16.01.2015, emis de Agenția pentru Protecția Mediului Cluj;
* S.C. OSMA PLAST ROMÂNIA S.R.L. deține Autorizația de Mediu nr. 322/12.12.2014, emisă de Agenția pentru Protecția Mediului Cluj;
* S.C. OSMA PLAST ROMÂNIA S.R.L. deține Autorizația Integrată de Mediu nr. 4/27.08.2015, emisă de Agenția pentru Protecția Mediului Cluj;
* S.C. OSMA PLAST ROMÂNIA S.R.L. deține Autorizația Integrată de Mediu nr. 4/27.08.2015, revizuită în data de 29.08.2016, emisă de Agenția pentru Protecția Mediului Cluj;
* proiectul respectă **DIRECTIVA 2014/52/UE A PARLAMENTULUI EUROPEAN ȘI A CONSILIULUI din 16 aprilie 2014 de modificare a Directivei 2011/92/UE privind evaluarea efectelor anumitor proiecte publice și private asupra mediului**:
	1. ***ANEXA II.A***INFORMAȚII MENȚIONATE LA ARTICOLUL 4 ALINEATUL (4) (*INFORMAȚIILE CARE TREBUIE FURNIZATE DE INIȚIATORUL PROIECTULUI CU PRIVIRE LA PROIECTELE ENUMERATE ÎN ANEXA II*):
		+ descriere a proiectului, care să cuprindă, în special:

 (a) o descriere a caracteristicilor fizice ale întregului proiect și, dacă este cazul, a lucrărilor de demolare

Proiectul se referă la investiţii prevazute pentru faza III de dezvoltare a Osma Plast Romania SRL.

Proiectul cuprinde lucrări de amenajare interioară la clădirea existentă, care să asigure functionalitatea spatiilor actuale deţinute Osma Plast Romania SRL, constructii noi pentru amplasare silozuri pentru materii prime la fabrica de injecţie (granule polimeri) și sistem de stingere a incendiilor. De asemenea, sunt cuprinse lucrări de amenajari exterioare (drum și poartă de acces auto/pietonal din str. Petru Rares, parcare interioară, zonă verde și împrejmuire).

Prin realizarea acestui proiect nu vor apărea procese de producţie noi și nu se intervine asupra proceselor de producţie actuale.

(b) o descriere a amplasării proiectului, acordându-se o atenție specială sensibilității ecologice a zonelor geografice susceptibile de a fi afectate.

Amplasament proiect: intravilanul municipiului Turda, str. Petru Rareș nr. 11, incinta Osma Plast Romania SRL, judeţul Cluj.

Proiectul se realizează în zonă industrială, în incinta unui obiectiv existent, iar în vecinătate nu se află ecosisteme terestre și acvatice care să fie afectate.

Vecinătăți:

* + - Sud: hale de producție;
		- Nord: râul Arieș;
		- Vest: drum de servitude pe platform industrial;
		- Est: strada Petru Rareș.
		- descriere a aspectelor de mediu susceptibile de a fi afectate în mod semnificativ de proiect

Din analiza aspectelor de mediu relevante pentru proiect, avȃnd în vedere caracteristicile acestuai, se poate aprecia că aspecte de mediu – acelea care au sau ar putea să aibă un impact semnificativ asupra mediului. Consumul de resurse naturale, de utilităţi, generarea de deșeuri pentru proiect nu sunt susceptibile de a fi afectate în mod semnificativ pentru realizarea investiţiei.

* + - o descriere a tuturor efectelor semnificative probabile asupra mediului ale proiectului, în limita informațiilor disponibile privind aceste efecte și care rezultă din:
1. reziduurile și emisiile preconizate, precum și eliminarea deșeurilor, dacă este cazul;
2. utilizarea resurselor naturale, în special a solului, a terenurilor, a apei și a biodiversității.

Efectele posibile asupra mediului ale proiectului se consideră a fi minime, limitate în timp și spaţiu, respectiv pe durata executării lucrărilor și în limitele amplasamentului Osma Plast Romania SRL.

În perioada de realizare a investiţiei se pot genera emisii punctuale, în aer și apă, reduse cantitativ. Vor rezulta deșeuri de la lucrările executate și materialele folosite pentru acestea (din categoria 17).

Nu se folosesc resurse naturale, nu se afectează terenuri noi și nu se modifică utilizarea actuală a terenurilor, nu se afectează zone protejate.

* + - Criteriile prevăzute în anexa III se iau în consderare, dacă este cazul, în momentul compilării informațiilor prezentate la punctele anterioare.
	1. **ANEXA III** CRITERII DE SELECȚIE MENȚIONATE LA ARTICOLUL 4 ALINEATUL (3) (CRITERIILE DE STABILIRE A SITUAȚIILOR ÎN CARE PROIECTELE ENUMERATE ÎN ANEXA II AR TREBUI SUPUSE UNEI EVALUĂRI A IMPACTULUI ASUPRA MEDIULUI)
1. Caracteristicile proiectului
	1. Dimensiunea și concepția întregului proiect:

Proiectul este de dimensiune redusă, limitat la incinta S.C. Osma Plast România S.R.L..

* 1. Cumularea cu alte proiecte:

Investițiile prevăzute prin proiect se vor integra cu activităţile care se deja se desfășoară in cadrul fabricii Osma Plast România SRL și vor asigura creșterea functionalităţii în cadrul acesteia.

* 1. Utilizarea resurselor natural, în special a solurilor, a terenurilor, a apei și a biodiversității:

Nu se folosesc resurse naturale, nu se afectează terenuri noi și nu se modifică utilizarea actuală a terenurilor, nu se afectează zone protejate.

* 1. Producția de deșeuri:

În perioada de realizare a investiţiei se vor genera deșeuri de la lucrările executate și materialele folosite pentru acestea (din categoria 17). În timpul funcţionării, nu se vor modifica tipurile de deșeuri generate la această dată din activitatea societăţii.

* 1. Poluarea și alte efecte nocive:

În perioada de realizare a investiţiei se pot genera emisii punctuale, în aer și apă, reduse cantitativ. Tehnologiile care vor fi folosite pentru realizarea investiţiei şi măsurile stabilite asigură prevenirea poluarii factorilor de mediu.

* 1. Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice

În timpul realizării investiţiei se vor folosi chimicale periculoase de tipul celor comune pentru activităţi de construire (vopsele, lacuri, adezivi, spray-uri izolante și de ungere, etc).

Substantele si amestecurile chimice periculoase care vor fi utilizate după implemetarea proiectului nu se modifică faţa de cele utilizate la această dată.

* 1. Riscurile pentru sănătatea umană (de exemplu, din cauza contaminării apei sau a poluării atmosferice).

Nu este cazul.

Pe parcursul derulării procedurii nu au fost formulate observaţii din partea publicului referitoare la realizarea proiectului.

Condiţiile de realizare a proiectului:

* Respectarea proiectului, care prevede:
* Modificări interioare hală (faza 3) prin compartimentări interioare pentru creare zonă de birouri, construire subpante (structuri metalice), construire platformă betonată (exterioară) pentru amplasare siloz materie primă”*,* construire clădire stație pompare și bazin de apă (500 mc), construire poartă de acces auto și pietonală, reconstrucție împrejmuire la nord, amplasare container modular (cabină portar), amplasare firme și panouri de afișaj; amenajări exterioare (alei carosabile, zone verzi**); clădirea pentru stația de pompare și bazinul de apă de 500 mc servesc pentru rezerva în caz de incendiu**;
* Situație existentă: clădirea studiată este „HALĂ DE PRODUCȚIE ELECTROCERAMICA”, avand funcțiunea conform actelor de proprietate de „constructie P+1E”, edificata în 1967; este clădire industrială, executată din: fundații din beton tip pahar, stâlpi din b.a., grinzi de fundare, grinzi principale și secundare cu zăbrele din beton armat precomprimat, pane de acoperiș din beton armat prefabricat – la halele parter, acoperiș din fâșii prefabricate din BCA armat, zidarie din compartimentare din cărămidă la interior și panouri prefabricate din BCA armat la pereții exteriori și interiori structurali, planșee din beton armat între parter și etaj, învelitoare hidroizolație, cu un regim de înălțime P în zona suprafețelor de producție și P+1 în zona vestiarelor. În axele I-I’ sunt executate rosturi de dilatare realizate prin dublarea stâlpilor, rosturi care au o lățime de 5 cm.
* Situație propusă:

După realizarea schimbării de destinație cu modificări structurale, componența întregii clădiri (din CF 62103-C1-U1, fosta 51222-C1-U9) va fi următoarea:

| Nivel | FUNCȚIUNE PROPUSĂ | Suprafața (mp) |
| --- | --- | --- |
| PARTER | Post trafo 1 | 12,30 mp |
| Transformator 1000 KVA | 10,99mp |
| Transformator 1000 KVA | 10,69 mp |
| Post trafo nr 4- Sala comanda 1- (din CF vechi) | 57,00mp |
| Post trafo 5 –sala comanda 2 | 62,25 mp |
| Vestiar femei | 33,32 mp |
| Vestiar barbati | 29,85mp |
| Sas | 5,60 mp |
| Sala mese  | 55,45 mp |
| Hol | 16,45 mp |
| Grup sanitar femei | 29,50mp |
| Grup sanitar barbati | 40,90mp |
| Zona injecție mase plastice | 3048,74 mp |
| Hol distribuție  | 303,35 mp |
| Depozit materie primă RACKS și produse chimice | 320,75 |
| Birou 3 | 15,35 mp |
| Sala așteptare  | 32,72 mp |
| Scara | 11,59 mp |
| Coridor 1 | 13,54 mp |
| Birou 4 |  9,55 mp |
| Birou 5 |  9,55 mp |
| Birou 6 | 34,21 mp |
| Grup sanitar femei  | 10,41 mp |
| Grup sanitar bărbați | 10,06 mp |
| Sas |  4,15 mp |
| Zona galvanizare/nichelare/cuprare/cromare | 1360,75 mp |
| compresor aer comprimat  | 31,26mp |
| Birou 1 | 48,20 mp |
| Birou 2 | 23,50 mp |
| Zona tratare ape uzate (rezultate din baile de galvanizare) | 411,00 mp |
| Depozit produse finite 1 | 338,00mp |
| ETAJ  | Sala ședințe  | 18,41mp |
| Birou 7 | 18,20mp |
| Birou 8 | 124,33 mp |
| Birou 9 | 18,20 mp |
| Birou 10  | 34,33 mp |
| Sala servere |  8,75 mp |
| oficiu |  4,95 mp |
| Birou 11 | 26,88 mp |
| Birou 12 | 41,01 mp |
| ETAJ nou creeat | Birou 13 | 29,08 mp |
| Birou DIR. ADMINISTRATIV | 15,22 mp |
| Birou DIRECTOR GENERAL | 19,02 mp |
| Birou 14 | 19,22 mp |
| Birou 15 | 16,60 mp |
| Coridor 2 | 20,65 mp |
| Scara | 13,36 mp |
| ***TOTAL*** | ***SUPRAFAȚA UTILĂ (6403,98 mp parter + 428,21 mp etaj)*** | ***6832,19 mp*** |

**Construire platformă betonată (exterioară) pentru amplasare siloz materie primă**

Pe terenul din CF 62102 TURDA se va executa o platformă betonată (b.a.) cu dimensiunile 8,54 m x 4,00 m, cu o grosime de 30 cm, amplasata intre axele J si L.

Platforma va fi independentă de clădirea HALĂ (la o distanță de 5 cm de aceasta – cu rost de tasare și dop de bitum).

Pe platformă se vor amplasa 4 silozuri metalice, cu volum de 20 mc fiecare, pentru stocarea materiei prime – granule polimeri - pentru fabrica de injecţie (polimeri tip ABS TERLURAN GP 35 NATURALE și ABS NOVODUR P2MC NEUTRO).

Încărcarea silozurilor cu materii prime se va face din mașina care va asigura aprovizionarea; sistemral polimerilor la mașinile de injecţie se va face prin sistem pneumatic.

**Construire clădire stație de pompare și bazin de apă**

Pe terenul din CF 59808 TURDA se vor realiza următoarele constructii, ce vor deservi exclusiv sistemul de stingere a incendiilor din fabrică:

* STAȚIA DE POMPARE - clădire cu fundații din beton, regim parter, din zidărie de cărămidă, acoperiș tip terasă necirculabilă, învelitoare din hidroizolație, cu o suprafață construită = 46,86 mp și suprafața utilă = 39 mp;
* BAZIN DE APA - rezervor metalic, cilindric, cu volumul de 500 mc, amplasat lȃngă staţia de pompare, pe platformă betonată, cu suprafața construită de Sc=90 mp.

**Construire poartă de acces auto și pietonală, refacere împrejmuire laterală**

Pe terenul din CF 59808 TURDA se dorește executarea unei porți metalice pentru realizarea accesului auto/pietonal din strada Petru Rareș, tip poartă culisantă metalică cu lungimea de 7,00m.

Se reface împrejmuirea laterală (pe latura de nord), păstrându-se amplasamentul existent, conform modelului din documentație. Împrejmuirea se va executa din fundații de beton, elevații din beton (h=50 cm), stâlpi metalici – stâlpii se montează la o distanță de 2,00 m unul de celălalt. La partea de sus a împrejmuirii, spre exterior, se va monta o platbandă înclinată de care se va prinde sârma ghimpată.

**Amplasare container modular (cabină portar)**

Amplasarea containerului se face direct pe platforma betonată a curții, la distanța de 7,31m față de limita proprietății la vest și 1,10m față de limita proprietății la nord. Dimensiunile containerului modular sunt : 3,00m X 2,40 m= 7,20 mp.

**Amplasare firme și panouri de afișaj**

Pe cladirea principală – HALĂ, pa fațada SUD-EST, între axele 4 și 5 și pe fațada NORD-EST, se vor amplasa două firme luminoase cu dimensiuni diferite.

**Amenajări exterioare – alei carosabile, zone verzi**

* alee pentru acces auto, în suprafață de 4825 mp, amplasată la distanța de 2,00 față de limita nordică și având o lățime de 7,00 m;
* zona de parcare, în suprafață de 87,50 mp (cu 7 locuri pentru autoturisme);
* zona verde, în suprafață de 3114,93 mp (asigurare POT =20%).
* Materii prime:

Pentru realizarea proiectului se vor folosi: balast, nisip, beton, armături, profile laminate (stâlpi, grinzi, trepte metalice), cabluri, conducte, flanșe, garnituri, alte elemente de legătură, etc.

Utilajele și mijloacele de transport care se vor utiliza la realizarea lucrărilor se vor alimenta cu combustibil la puncte de distribuție a carburanţilor autorizate.

* Utilități:

Amplasamentul S.C. Osma Plast România S.R.L. este complet echipat edilitar. Are reţele de alimentare cu apă, canalizare, electricitate, gaze naturale, aer comprimat. Pentru utilizarea/funcţionarea obiectivelor prevăzute prin acest proiect utilităţile necesare se asigură prin racordarea la aceste reţele existente pe platforma societăţii.

* Gospodărirea deșeurilor generate pe amplasament:

În perioada de realizare a investiţiei vor rezulta deșeuri de la lucrările executate și materialele folosite pentru acestea: 17 01 01 – beton, 17 02 03 - materiale plastice, 17 04 05 - fier si otel, 17 04 11 - cabluri, altele decât cele specificate la 17 04 10, 17 06 04 - materiale izolante, altele decât cele specificate la 17 06 01 si 17 06 03, 17 09 04 - amestecuri de deșeuri de la construcții și demolari; 15 01 01, 15 01 02, 15 01 03, 15 01 04, 15 01 10\* - deșeuri de ambalaje. În timpul funcţionării, nu se vor modifica tipurile de deșeuri generate la această dată din activitatea societăţii.

* Gospodărirea substanțelor și preparatelor chimice periculoase:

În timpul realizării investiţiei se vor folosi chimicale periculoase de tipul celor comune pentru activităţi de construire (vopsele, lacuri, adezivi, spray-uri izolante și de ungere etc). Substanțele și amestecurile chimice periculoase care vor fi utilizate după implemetarea proiectului nu se modifică faţă de cele utilizate la această dată.

* Ocuparea unei suprafeţe minime de teren pentru amplasarea organizării de şantier;
* Marcarea corespunzătoare, cu panouri de protecţie, a terenurilor ocupate temporar de organizarea de şantier sau afectate de lucrări temporare (excavări, săpături de şanţ, etc.);
* Stocarea temporară a deşeurilor rezultate din faza de construcţie în spaţii special amenajate şi eliminarea acestora prin firme specializate;
* Utilizarea unor variante de construcţie moderne, cu generare minimă de deşeuri;
* Evitarea desfăşurării lucrărilor cu emisii de praf în perioade cu vânt puternic;
* Menţinerea stării tehnice a mijloacelor auto şi utilajelor folosite pentru a se evita pierderile de combustibil de uleiuri care pot afecta calitatea solului şi a apelor subterane; lucrările de întreținere curentă a utilajelor se va face în locuri special amenajate (nepermițându-se împrăștierea materialelor, combustibililor, și reziduurilor);
* Folosirea unor utilaje şi mijloace de transport silenţioase;
* Asigurarea transportului şi manipulării materialelor de construcţie pentru evitarea pierderilor din utilajele de transport;
* Materialele de construcţii vor fi aduse progresiv pe măsură ce lucrările avansează şi în funcţie de solicitări; ele vor fi depozitate pe platforme special amenajate în incinta proprietăţii (conform planului organizării de şantier);
* Deșeurile rezultate din excavări, dacă este cazul, vor fi depozitate în locurile indicate de Primăria municipiului Turda;
* Încadrarea obiectivului peisagistic în zona studiată;
* Refacerea terenurilor ocupate temporar, la finalizarea lucrărilor, cuprind:
	+ Eliminarea deşeurilor rezultate în urma activităţilor desfășurate;
	+ Redarea aspectului terenului conform funcţiunilor stabilite prin P.U.G.
* Conform Ordinului 135/2010 (capitolul I, secţiunea 1, articolul 5, alineatul 4), titularul proiectului are obligaţia de a solicita Agenţiei pentru Protecţia Mediului Cluj punctul de vedere referitor la revizuirea Autorizației Integrate de Mediu nr. 4/27.08.2015, revizuită în data de 29.08.2016.
* **Titularul proiectului are obligaţia de a notifica în scris Agenţia pentru Protecţia Mediului Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **Director Executiv,**

**Dr. ing. Grigore CRĂCIUN**

**Şef serviciu Avize, Acorduri, Autorizaţii,**

**Anca CÎMPEAN**

**Întocmit,**

**Marian ROŞCA**